《陪葛元白仇仁近访南竺诗僧分韵得影字》
元代·马臻

花开空山春，穷幽到绝顶。入寺逢远公，顿觉尘虑屏。

遂作莲社游，把酒酹龙井。万生各有态，得意还自领。

此乐殊未极，落日倒林影。明朝下山去，笑别风篁岭。

作者简介：马臻（1254——？），字志道，别号虚中，钱塘（今属浙江）人。宋亡后学道，受业于褚伯秀之门，曾隐于西湖之滨。